**Svečiavomės Kybartų „Rasos“ specialiojoje mokykloje, 2014-12-11**

Kybartų mokyklos-darželio „Ąžuoliukas“ tarybos nariai ir „Žiedelių” bei „Nykštukų“ grupių vaikai aplankė Kybartų „Rasos“ specialiosios mokyklos vaikus ir darbuotojus.

Padainavome kelias daineles apie Kalėdas, vaikai padeklamavo eilėraštukų, o vėliau su šeimininkais pašokome bendrą smagų šokį. Atnešėme kiekvienos grupės padarytą Kalėdinę gėlę su ant vazonėlio užrašytais sveikinimais ir pasirodymo pabaigoje jas įteikėme Kybartų specialiosios mokyklos direktorei, kuri pažadėjo jomis papuošti kabinetus.

Specialiosios mokyklos vaikai irgi parodė trumpą programėlę mūsų vaikučiams: padainavo keletą dainelių ir pažaidė žaidimų.

Pabaigoje direktorė padėkojo, kad juos aplankėme ir pasveikinome artėjančių Kalėdų proga bei įteikė sveikinimo atviruką ir saldžių dovanėlių vaikams. Susitarėme, kad vėl juos aplankysime prieš šventas Velykas.

Ikimokyklinio ugdymo auklėtoja Vida Janavičienė